stanford-oval/wikipedia huggingface dataset:
Jyrki Järvilehto
F1:n jälkeinen ura > American Le Mans Series

Vuodesta 1999 lähtien JJ kilpaili hiljattain perustetussa ALMS- eli American Le Mans Series -sarjassa. BMW oli ollut kiinnostunut hänestä jo pari vuotta aiemmin, kun Järvilehto oli ajanut FIA:n GT-sarjaa. Järvilehto ajoi BMW:llä ALMS-sarjassa kolme seuraavaa vuotta. Järvilehdon ensimmäinen kausi sujui hyvin, ja hän voitti neljä kilpailua parinaan Steve Soper ja välillä Jörg Müller. Luokkamestaruutta ei kuitenkaan tullut, sillä Järvilehto ei ollut ilmoittautunut ajoissa sarjaan. Niinpä hän ei saanut Sebringin 12 tunnin ajon voitosta pisteitä, joiden avulla Järvilehto olisi ollut sarjan mestari. Hänen oli tyytyminen neljänteen sijaan prototype-luokan loppupisteissä.
Kaudella 2000 Järvilehto voitti kaksi kilpailua ja sijoittui prototype-luokassa sijalle 6. Kaudeksi 2001 Järvilehto siirtyi GT-luokkaan ja oli loppupisteissä luokkansa toinen. Hän saavutti neljä luokkavoittoa.
Kaudeksi 2002 Järvilehto vaihtoi Cadillacille. Hän osallistui vain viiteen kauden kymmenestä kilpailusta eikä saavuttanut yhtään voittoa. Sen jälkeen hän siirtyi kaudeksi 2003 Audille Johnny Herbertin ajopariksi. Siirto Audille oli Järvilehdon mielestä positiivinen asia, sillä talli oli viime vuosina ollut sarjan kärjessä. Kauden 2003 Sebringin 12 tunnin ajossa Järvilehdon autokunnalla, jossa ajoivat hänen lisäkseen Stefan Johansson ja Emanuele Pirro, oli hyvät mahdollisuudet voittoon, mutta he jäivät lopulta toiseksi. Järvilehto ajoi ajoparinsa kanssa kaudella neljään voittoon ja oli lisäksi neljästi kolmen parhaan joukossa. Järvilehdon loppusijoitus kaudella 2003 oli lopulta 163 pisteellä kolmas.
Kaudella 2004 Järvilehdon autokunta oli jokaisessa kilpailussa joko ensimmäinen tai toinen. Voittoja Järvilehto ja ajopari Marco Werner saavuttivat yhdeksästä kilpailusta kaikkiaan kuusi. Järvilehto ja Werner voittivat mestaruuden saavutettuaan 183 pistettä.
Kaudella 2005 Järvilehto voitti kaksi arvostettua kilpailua: ensin Sebringin 12 tunnin ajon ja seuraavaksi jo toistamiseen Le Mansin 24 tunnin ajon, jonka hän voitti yhdessä Marco Wernerin ja Tom Kristensenin kanssa. ALMS-kauden 2005 loppupisteissä hän sijoittui kolmanneksi. Kausi jäi Järvilehdolle ainakin toistaiseksi hänen ALMS-uransa viimeiseksi.
ALMS-sarjassa Järvilehdon autokunta ajoi yhteensä 23 luokkavoittoon. Järvilehdon ajopareina ajoivat muun muassa Tom Kristensen, Jörg Müller, Steve Soper, Johnny Herbert ja Marco Werner.
F1:n jälkeinen ura > Menestys Le Mansin 24 tunnin ajossa

Järvilehto osallistui ensimmäistä kertaa arvostettuun Le Mansin 24 tunnin kestävyysajoon 16.–17. kesäkuuta 1990. Hän ajoi C1-luokassa Porsche 962C GTi -autoa Richard Lloyd Racing -tallissa. Hänen ajopareinaan olivat saksalainen Manuel Reuter ja britti James Weaver. Järvilehdon autokunta ehti ajaa vain 181 kierrosta, kun taas voittajalle kierroksia kertyi 359.
Vuoden 1991 kilpailussa Reuter oli taas JJ:n ajopari, mutta kolmantena kuljettajana autokunnassa oli Harri Toivonen. Järvilehdon autokunta ajoi Porsche 962CK6 -autoa Kremer Racing -tallissa. Sijoitus oli C2-luokassa ja samalla myös kokonaiskilpailussa yhdeksäs. Kierroksia kertyi 343 voittajien ajettua 362 kierrosta.
Järvilehto ei osallistunut seuraavan kolmeen vuoteen kilpailuun laisinkaan, ja seuraava osallistuminen oli vuonna 1995. Järvilehto teki suomalaista moottoriurheiluhistoriaa, sillä hänen autokuntansa ajoi voittoon. Hänestä tuli ensimmäinen suomalainen kilpailun voittaja. Järvilehdon ajopareina olivat Yannick Dalmas ja Masanori Sekiya, ja heidän autokuntansa ajoi GT1-luokassa McLaren F1 GTR -autoa.
Myös vuosina 1996 ja 1997 Järvilehdon autokunta ajoi McLaren F1 GTR:ää, ja molempina vuosina luokkana oli GT1. Vuoden 1996 kilpailussa Järvilehto oli Ray Bellmin ja James Weaverin kanssa kokonaissijoissa yhdeksäs. Vuonna 1997 Järvilehdon ajopareina olivat F1-maailmanmestari Nelson Piquet ja Steve Soper. Autokunta ehti ajaa 236 kierrosta, mutta kilpailu päättyi keskeytykseen.
Vuoden 1998 kilpailuun Järvilehto ei osallistunut, mutta 1999 hänen ajopareinaan olivat saksalainen Jörg Müller ja tanskalainen Tom Kristensen, joka oli kilpailuun mennessä voittanut yhden kahdeksasta Le Mansin voitostaan. Autona oli BMW V12 LMR ja tallina Team BMW Motorsort. Kilpailu päättyi kuitenkin heidän osaltaan 304 kierroksen jälkeen keskeytykseen.
Seuraavan kerran Järvilehto osallistui kilpailuun vuonna 2002, jolloin hän ajoi Cadillacia. Ajopareina olivat Emmanuel Collard ja Éric Bernard. Kokonaissijoitus oli vasta 12:s, mutta seuraavina vuosina 2003–2005 tulos olikin sitten Audi R8:lla paljon parempaa. Vuonna 2003 Järvilehto sijoittui Emanuele Pirron ja entisen F1-tallikaverinsa Stefan Johanssonin kanssa kolmannelle sijalle. Pirro oli JJ:n ajopari myös vuonna 2004, mutta Johanssonin tilalla ajoi Marco Werner. Sijoitus oli taas kolmas.
Vuoden 2005 kilpailussa Järvilehto teki taas suomalaista moottoriurheiluhistoriaa: hän voitti kilpailun toistamiseen. Hänen ajopareinaan olivat Tom Kristensen ja Marco Werner. Kristensenille voitto oli jo seitsemäs ja Wernerillekin jo kolmas. Kilpailun jälkeen Järvilehto ei ole Le Mansin 24 tunnin ajoon osallistunut.
F1:n jälkeinen ura > Pieni ajotauko ja paluu radoille Speedcar-autolla

Kaudella 2006 Järvilehto ei kilpaillut rata-autoilussa, mutta 2007 hän sijoittui Grand Am -urheiluautosarjan Daytonan 24 tunnin ajossa sijalle 17. Hän ajoi Krohn Racing -tallin Pontiacilla Colin Braunin ja Max Papisin kanssa.
Maaliskuussa 2008 Järvilehto teki yllätyspaluun kilparadoille, kun hän osallistui Speedcar-sarjan kilpailuun Malesiassa Sepangin radalla. Hänen Onyx-aikainen tallikaverinsa, ruotsalainen Stefan Johansson oli pyytänyt häntä mukaan. Sekä Sepangin rata että Speedcar-auto olivat Järvilehdolle kuitenkin vieraita. Ongelmana oli myös se, että hän joutui viikonloppuna käyttämään lainattuja varusteita, jotka eivät olleet sopivan kokoisia. Hän lähti lauantaina 22. maaliskuuta ajettuun kilpailuun viimeisestä eli 16. lähtöruudusta, mutta kilpailussa hän nousi sijalle 12. Sunnuntaina ajettiin toinen lähtö, jossa hän onnistui nousemaan sijalle kymmenen. Malesian kilpailun aikana kerrottiin, että hänen olisi tarkoitus osallistua sarjan kuuteen viimeiseen lähtöön, joista kaksi ensimmäistä ajettiin Sepangissa.
Bahrainin radalla ajetut kilpailut eivät sujuneet ollenkaan. Ensimmäisessä lähdössä hän keskeytti tekniseen vikaan jo ensimmäisen kierroksen jälkeen. Toisessa lähdössä hän onnistui nousemaan hetkeksi seitsemänneksi, mutta kilpailu päättyi jälleen tekniseen vikaan.
Työ kommentaattorina

Vuodesta 2001 lähtien Järvilehto on toiminut MTV3-kanavan F1-lähetysten kommentaattorina muutamia poikkeuksia lukuun ottamatta. Hän on selostanut kilpailuja Tomi Tuomisen, Matti Kyllösen ja Oskari Saaren kanssa. Nykyään Järvilehto on yksi MTV3:n F1-asiantuntijoista, ja hän on usein haastateltavana. Kaudella 2007 hän kommentoi kilpailujen jälkilähetyksiä yhdessä F1:n selostuskoppiin paluun tehneen Kyllösen kanssa. Vuodesta 2008 veneonnettomuuteensa asti hän selosti Oskari Saaren ja Timo Pulkkisen kanssa MTV3 Max -kanavalla kaikki kilpailuviikonlopun F1-lähetykset, harjoitukset mukaan lukien.lähde?
Lisäksi Järvilehto on myös kommentoinut DTM-lähetyksiä Canal+-kanavalla ja karsiuduttuaan Unkarin GP:sta 1992 hän oli mukana kommentoimassa kilpailua Yle TV2:lle.lähde?
Ajajanimi

Järvilehto on erityisesti ulkomailla tunnetumpi nimellä JJ Lehto, jossa j-kirjaimet äännetään englanniksi /dʒeɪ dʒeɪ/. Nimi oli Järvilehdon managerin, Keke Rosbergin, luomus. Nimen yksinkertaistamisen tarkoitus oli helpottaa sen ääntämistä ja kirjoittamista. Rosberg oli itsekin muuttanut ajajanimensä vastaavalla tavalla; hänen oikea etunimensä on Keijo, mutta hän muutti sen Kekeksi. Muun muassa F1-kilpailujen televisiolähetyksissä sijoituksia ilmoittaessa näkyy yleensä vain pelkkä sukunimi. Tällöin Järvilehdon kohdalla luki pelkkä Lehto.
Matti Kyllösen selostuksista jäi elämään lause ”Missä on JJ?”, jonka hän sanoi ensimmäisen kerran Italian GP:ssä 1994. Järvilehdon mukaan kysymys seurasi häntä siitä lähtien, kun Kyllönen sen ensimmäisen kerran sanoi.
Luonnehdintoja

Järvilehtoa on pidetty kuljettajana, jonka lahjakkuus ei päässyt F1:ssä esille. Muun muassa entinen F1-kuljettaja John Watson on pitänyt Järvilehtoa taitavana sadekelin kuljettajana; taitavimmaksi sadekuskiksi hän rankkasi Ayrton Sennan; Järvilehto oli toinen. Hyvin taidot pääsivät esille kaudella 1997, kun Järvilehto ajoi McLaren-autolla FIA:n GT-sarjaa Span radalla Belgiassa. Hän nousi sateisessa kilpailussa ylivoimaisina pidettyjen Mercedes-Benzien ohi voittoon.
Siinä missä Mika Häkkistä ja Kimi (Iceman)) Räikköstä on heidän kylmäpäisyytensä takia luonnehdittu jäämiehiksi, Järvilehtoa on pidetty enemmän "lämmin jäämies" -ajotyylisyyteen taipuvaisena, mikä hänen jatkuvan hyväntuulisuutensa ansiosta tuottaa tulostalähde?
Suurimmiksi esikuvikseen JJ on maininnut kolminkertaisen F1-maailmanmestarin Niki Laudan ja viisinkertaisen maailmanmestarin Juan Manuel Fangion.
Yksityiselämä

Järvilehto nostaa perheen ja ystävät autourheilun edelle ja sanoi F1-uransa aikana olleensa valmis opiskelemaan uutta ammattia varten, jos olisi pakko. Vastakohtana on esimerkiksi Mika Häkkinen, joka sanoi, ettei pystyisi enää palaamaan tavalliseen elämään. Järvilehdon mukaan suurin uhraus, jonka hän on työnsä vuoksi joutunut tekemään, oli se, että hän on joutunut olemaan liian paljon erossa perheestään. Hän onkin sanonut mieluisimmaksi kilpailujen ulkopuoliseksi ajanvietteekseen perheen kanssa yhdessä olemisen. Kysyttäessä, mikä on elämässä tärkeintä, Järvilehto vastasi välittömästi: ”Ei ainakaan kilpaileminen”.
Järvilehto avioitui kauppatieteen maisteri Satu Larmalan kanssa vuonna 1995, ja heillä on vuosina 1994 ja 1997 syntyneet tytöt sekä vuonna 1999 syntynyt poika. Järvilehto on sanonut odottavansa innokkaasti sitä, että joku hänen lapsistaan kertoisi haluavansa kilpa-ajajaksi. Järvilehdoilla on asunto Espoon Westendissä ja oli Monacossa. Heillä on myös kesämökki lähellä Tammisaarta. Lisäksi he ovat asuneet Yhdysvalloissa, kun Järvilehto ajoi Amerikan sarjoissa kilpaa.
Syyskuussa 2018 Järvilehdot jättivät avioerohakemuksen Espoon käräjäoikeuteen. Ero astui voimaan syyskuussa 2019.
Yksityiselämä > Jomalvikin veneonnettomuus

Kesäkuussa vuonna 2010 Järvilehto oli mukana vakavassa veneturmassa. Järvilehdon omistama vene törmäsi Tammisaaressa sijaitsevaan Jomalvikin siltaan. Järvilehto loukkaantui turmassa vakavasti, ja hänet vietiin sairaalaan, jossa hänet leikattiin. Järvilehdon kanssa veneessä ollut hyvä ystävä kuoli törmäyksessä. Järvilehdon veren alkoholipitoisuus välittömästi ennen turmaa oli ollut vähintään 2,53 promillea. Turmaveneellä oli nopeutta noin 86 kilometriä tunnissa, kun Jomalvikin kanavan nopeusrajoitus on vain 5 kilometriä tunnissa.
Poliisin esitutkinnan jälkeen syyttäjä päätti elokuussa 2011 syyttää Järvilehtoa törkeästä kuolemantuottamuksesta, törkeästä liikenneturvallisuuden vaarantamisesta ja vesiliikennejuopumuksesta. Poliisin esitutkinnan perusteella syyttäjä piti todennäköisenä, että Järvilehto oli veneen kuljettaja. Käräjäoikeudessa marraskuussa 2011 Järvilehto kiisti kaikki syytteet. Käräjäoikeus tuomitsi Järvilehdon törkeästä liikenneturvallisuuden vaarantamisesta, törkeästä kuolemantuottamuksesta ja vesiliikennejuopumuksesta ehdottomaan vankeuteen kahdeksi vuodeksi ja neljäksi kuukaudeksi. Lisäksi Järvilehto tuomittiin maksamaan korvauksia hautauskuluista ja kärsimyksestä sekä elatusapua kuolleen ystävänsä lapsille ja leskelle. Käräjäoikeus katsoi, että Järvilehto kuljetti venettä.
Turun hovioikeus aloitti tapauksen käsittelyn 2. lokakuuta 2012. Järvilehdon hovioikeuden valituskirjelmän asiantuntijalausunnon mukaan Järvilehdon kuolleen ystävän vammat sopisivat hyvin niihin vammoihin, joita veneen kuljettajalle olisi voinut syntyä. Syyttäjän todistajana toimineen ylilääkärin mukaan Järvilehdon muistinmenetys oli epäuskottava, ja hän on voinut teeskennellä. Hovioikeus hylkäsi kaikki Järvilehtoon kohdistuneet syytteet ja korvausvaatimukset.
Yksityiselämä > Karting-onnettomuus

Järvilehto ajoi Vantaan kartingradalla pahasti päin nopean mutkan ulostulossa ollutta rengasvallia KZ2-luokan SM-kilpailussa 28. toukokuuta 2017. Auto pyöri rajusti ympäri, ja loukkaantunut Järvilehto kuljetettiin sairaalaan. Hänelle tehtiin useita leikkauksia muun muassa olkapäähän ja polveen ja hän joutui olemaan useita kuukausia pyörätuolissa.
Tuloksia

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
Tuloksia > Britannian Formula 3

| Vuosi | Talli | Auto | Kilpailut | Voitot | Paalu- paikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- |
| 1988 | Pacific Racing | Reynard-Toyota | 18 | 8 | 6 | 11 | 113 | 1. |
Tuloksia > Formula 3000

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | Pacific Racing | Reynard 89D | Mugen V8 | SIL DSQ | VAL Kesk. | PAU 4 | JER 6 | PER Kesk. | BH Kesk. | BIR Kesk. | SPA 5 | BUG Kesk. | DIJ   | 13. | 6 |
Tuloksia > Formula 1

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | Moneytron Onyx | Onyx ORE-1 | Ford | BRA   | SMR   | MON   | MEX   | USA   | CAN   | FRA   | GBR   | GER   | HUN   | BEL   | ITA   | POR DNPQ | ESP Kesk. | JPN DNPQ | AUS Kesk. | 0 | 36. |
| 1990 | Monteverdi Onyx Formula One | Onyx ORE-1 | Ford | USA DNQ | BRA DNQ |  |  |  |  |  |  |  |  |  |  |  |  |  |  | 0 | 29. |
| 1990 | Monteverdi Onyx Formula One | Onyx ORE-2 | Ford |  |  | SMR 12 | MON Kesk. | CAN Kesk. | MEX Kesk. | FRA DNQ | GBR DNQ | GER NC | HUN DNQ | BEL   | ITA   | POR   | ESP   | JPN   | AUS   | 0 | 29. |
| 1991 | Scuderia Italia SpA | Dallara BMS-191 | Judd | USA Kesk. | BRA Kesk. | SMR 3 | MON 11 | CAN Kesk. | MEX Kesk. | FRA Kesk. | GBR 13 | GER Kesk. | HUN Kesk. | BEL Kesk. | ITA Kesk. | POR Kesk. | ESP 8 | JPN Kesk. | AUS 12 | 4 | 12. |
| 1992 | Scuderia Italia SpA | Dallara BMS-192 | Ferrari | RSA Kesk. | MEX 8 | BRA 8 | ESP Kesk. | SMR 11† | MON 9 | CAN 9 | FRA 9 | GBR 13 | GER 10 | HUN DNQ | BEL 7 | ITA 11† | POR Kesk. | JPN 9 | AUS Kesk. | 0 | 21. |
| 1993 | Sauber AG | Sauber C12 | Sauber | RSA 5 | BRA Kesk. | EUR Kesk. | SMR 4† | ESP Kesk. | MON Kesk. | CAN 7 | FRA Kesk. | GBR 8 | GER Kesk. | HUN Kesk. | BEL 9 | ITA Kesk. | POR 7 | JPN 8 | AUS Kesk. | 5 | 13. |
| 1994 | Mild Seven Benetton Ford | Benetton B194 | Ford | BRA   | PFC   | SMR Kesk. | MON 7 | ESP Kesk. | CAN 6 | FRA   | GBR   | GER   | HUN   | BEL   | ITA 9 | POR Kesk. | EUR   |  |  | 1 | 24. |
| 1994 | PP Sauber AG | Sauber C13 | Mercedes |  |  |  |  |  |  |  |  |  |  |  |  |  |  | JPN Kesk. | AUS 10 | 1 | 24. |
Tuloksia > DTM

Kausi 1995 oli vanhaa DTM:ää ja 2002 uutta DTM:ää. Tulosten lähde:
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1995 | Opel Team Joest | HOC1 8 | HOC2 4 | AVU1 10 | AVU2 20 | NOR1 7 | NOR2 Kesk. | DIE1 15 | DIE2 8 | NÜR1 NC | NÜR2 Kesk. | ALE1 Kesk. | ALE2 8 | HOC1 6 | HOC1 6 |  |  |  |  |  |  | 36 | 13. |
| 2002 | OPC Euroteam | HOC   | HOC   | ZOL   | ZOL   | DON   | DON   | SAC   | SAC   | NOR   | NOR   | EUR   | EUR   | NÜR   | NÜR   | A1R 18 | A1R 10 | ZAN   | ZAN   | HOC   | HOC   | 0 | 21 |
Tuloksia > ITC

| Vuosi | Talli | Auto | Kilpailut | Voitot | Palkinto- sijat | Paalu- paikat | Nopeimmat kierrokset | Pisteet | Sijoitus |
| --- | --- | --- | --- | --- | --- | --- | --- | --- | --- |
| 1995 | Opel Team Joest | Opel Calibra V6 | 14 | 0 | 0 | 0 | 0 | 26 | 11. |
| 1996 | Opel Team Rosberg | Opel Calibra V6 | 25 | 0 | 5 | 0 | 0 | 148 | 5. |
Tuloksia > FIA GT Championship -luokkasijoitukset

Järvilehdon ajoparina ajoi ensin kymmenessä kilpailussa britti Steve Soper ja viimeisessä kilpailussa alankomaalainen Peter Kox.
Tulosten lähde:
| Vuosi | Talli | Auto | Luokka | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | BMW Motorsport | McLaren F1 GTR | GT1 | HOC 1 | SIL 3 | HEL 1 | NÜR 3 | SPA 1 | A1 3 | SUZ 4 | DON 3 | MUG 1 | SEB 14 | LAG Kesk. | 2.= | 59 |
Tuloksia > CART

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Hogan |  MIA 14 |  MOT Kesk. |  LBH Kesk. |  NAZ 16 |  RIO 10 |  GAT 9 |  MIL Kesk. |  DET Kesk. |  POR Kesk. |  CLE Kesk. |  TOR Kesk. |  MIC Kesk. |  MDO 15 |  ROA Kesk. |  VAN 8 |  LAG Kesk. |  HOU 10 |  SUR 5 |  FON Kesk. | 20. | 25 |
Tuloksia > American Le Mans Series -luokkasijoitukset

Kauden 2001 toinen, kolmas ja neljäs kilpailu ajettiin yhdessä European Le Mans Series -sarjan kanssa. Tulosten lähde:
| Vuosi | Talli | Auto | Luokka | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | BMW Motorsport | BMW V12 LMR | LMP | SEB 1 | ATL   | MOS DNS | SON 1 | ROS 2 | PLM 3 | MON 1 | LAS 1 |  |  |  |  | 4. | 123 |
| 2000 | BMW Motorsport | BMW V12 LMR | LMP | SEB 3 | CHA 1 | SIL 1 | NÜR 2 | SON 3 | MOS 2 | TEX 4 | ROS 3 | PLM 5 | MON 3 | LAS 9 | RTY   | 6. | 220 |
| 2001 | BMW Motorsport | BMW M3 | GT | TEX 5 | SEB 3 | DON 10 | JAR 2 | SON 1 | POR 3 | MOS 1 | MID 1 | MON 1 | PLM 4 |  |  | 2. | 186 |
| 2002 | Team Cadillac | Cadillac Northstar LMP02 | LMP900 | SEB 9 | SON   | MID   | AME   | WAS   | TRO   | MOS 3 | MON 3 | CHA 2 | PLM 3 |  |  | 13. | 101 |
| 2003 | ADT Champion Racing | Audi R8 | LMP900 | SEB 2 | ATL 1 | SON 2 | TRO 2 | MOS 4 | AME 1 | MON 3 | AMR 1 | PLM 1 |  |  |  | 3. | 163 |
| 2004 | ADT Champion Racing | Audi R8 | LMP1 | SEB 2 | MID 1 | ENG 1 | SON 1 | POR 1 | MOS 2 | AME 1 | PLM 1 | MON 2 |  |  |  | 1. | 183 |
| 2005 | ADT Champion Racing | Audi R8 | LMP1 | SEB 1 | ATL 1 | MID 5 | ENG 1 | SON 3 | POR 5 | AME 3 | MOS 2 | PLM 3 | MON 4 |  |  | 3. | 148 |
↑  Järvilehto ei saanut kilpailusta pisteitä, koska hänellä ei ollut Amerikan kilpailulisenssiä.
Tuloksia > Le Mansin 24 tunnin ajot

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 1990 |  Richard Lloyd Racing  Italya Sport |  Manuel Reuter  James Weaver | Porsche 962C GTi | C1 | 181 | Kesk. | Kesk. |
| 1991 |  Porsche Kremer Racing |  Manuel Reuter  Harri Toivonen | Porsche 962CK6 | C2 | 343 | 9. | 9. |
| 1995 |  Kokusai Kaihatsu Racing |  Yannick Dalmas  Masanori Sekiya | McLaren F1 GTR | GT1 | 298 | 1. | 1. |
| 1996 |  Gulf Racing  GTC Racing |  Ray Bellm  James Weaver | McLaren F1 GTR | GT1 | 323 | 9. | 7. |
| 1997 |  Team BMW Motorsport  BMW Team Schnitzer |  Steve Soper  Nelson Piquet | McLaren F1 GTR | GT1 | 236 | Kesk. | Kesk. |
| 1999 |  Team BMW Motorsport |  Tom Kristensen  Jörg Müller | BMW V12 LMR | LMP | 304 | Kesk. | Kesk. |
| 2002 |  Team Cadillac |  Éric Bernard  Emmanuel Collard | Cadillac Northstar LMP02 | LMP900 | 334 | 12. | 10. |
| 2003 |  Champion Racing |  Emanuele Pirro  Stefan Johansson | Audi R8 | LMP900 | 372 | 3. | 1. |
| 2004 |  ADT Champion Racing |  Marco Werner  Emanuele Pirro | Audi R8 | LMP900 | 368 | 3. | 3. |
| 2005 |  ADT Champion Racing |  Tom Kristensen  Marco Werner | Audi R8 | LMP900 | 370 | 1. | 1. |
Tuloksia > Speedcar Series

| Kausi | Talli | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- |
| 2008 | Speedcar Team | SEN 1   | SEN 2   | SEP 1 12 | SEP 2 10 | BHR 1 Kesk. | BHR 2 Kesk. | DUB 1 11 | DUB 2 8 | 16. | 1 |
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Jyrki Järvilehdon F1-tilastoja F1-ruutu-sivustolla (Arkistoitu – Internet Archive)
JJ Lehto ChicaneF1-sivustolla
JJ Lehto MTV3:n F1-sivujen esittelyssä
Suomalaiset Formula 1 -kuljettajat
Leo Kinnunen
Mikko Kozarowitzky
Keke Rosberg
Jyrki Järvilehto
Mika Häkkinen
Mika Salo
Kimi Räikkönen
Nico Rosberg
Heikki Kovalainen
Valtteri Bottas
Scuderia Italia -tallin vuoden 1991 Dallara 191 -auto. Järvilehto ajoi 191-autolla San Marinon GP:ssa kolmanneksi.
Järvilehdon Benetton-ura ei sujunutkaan hyvin. Vaikka Benetton B194:llä voitettiin kuljettajien mestaruus ja sijoituttiin valmistajien sarjassa toiseksi, Järvilehto saavutti autolla vain yhden pisteen. Kuvassa B194 näyttelyssä vuonna 2006.
Järvilehdon ja Steve Soperin McLaren F1 GTR vuonna 2008.
Järvilehto Petit Le Mans -kilpailussa vuonna 2005. Autossa komeili numero yksi, koska JJ oli hallitseva mestari.
Järvilehdon, Manuel Reuterin ja Harri Toivosen Le Mansin 24 tunnin ajossa 1990 ajama Porsche 962CK6.
Jomalvikin silta onnettomuuden jälkeen. Sillankaaren vasemmassa alakulmassa näkyy jälkiä onnettomuudesta.
Pronssilaatta vuoden 2005 Le Mansin 24 tunnin ajon voittajista.
Seututie 833

Seututie 833 on Kiimingin Välikylästä Ylikiimingin taajamaan johtava seututie. Tie alkaa valtatieltä 20 ja kulkee Saviharjun, Lamun, Rekikylän, Vesalan ja Ukkolanmäen kylien lävitse Ylikiimingin taajamaan. Tien pituus on 30 kilometriä. Tien keskimääräinen ajoneuvoliikenne on 1 800 ajoneuvoa vuorokaudessa, josta raskasta liikennettä on noin kymmenen prosenttia. Tiellä on suurimmaksi osaksi 80 kilometriä tunnissa nopeusrajoitus, taajama- ja kyläalueilla 60 kilometriä tunnissa.
Tie on Ylikiimingin kaupunginosan tärkein yhteysväylä.
Tien profiili

Koko matkaltaan päällystetty tie on kaksikaistainen seututie, joka haarautuu valtatieltä 20 Kiimingin Välikylässä, kymmenen kilometriä Oulun keskustan pohjoispuolella. Alkuperäisen tielinjauksen länsipää on huomattavan mutkainen, vuonna 2008 valmistunut uusi tieosuus poisti osan mutkista. Muutamia mäkiä lukuun ottamatta tien pystyprofiilissa ei ole merkittäviä nousuja.
Valtatien 20 perusparannushankkeen yhteydessä vuosina 2006–2008 seututie 833 rakennettiin uuteen paikkaan noin 3,5 kilometrin matkalla tien länsipäässä Saviharjun ja valtatien 20 välillä. Samalla valtatien 20 ja seututien 833 liittymää siirrettiin noin kilometrin verran pohjoiseen. Uusi tieosuus otettiin käyttöön 14. elokuuta 2008.
Turvallisuus

Liikenteen huippumäärät ovat pääasiassa sidottuja työmatkaliikenteeseen. Runsaasta ajoittaisesta liikenteestä sekä asutuksen lisääntymisestä johtuen on Ylikiimingin Vesalan kylälle rakennettu kevyen liikenteen väylän jatke. Uusi väyläosuus alkaa Huttukylän tienhaarasta ja jatkuu Aumaharjun uudelle asutusalueelle saakka. Tulevaisuudessa myös Vesalan ja Kirkonkylän väliselle osuudelle rakennettaneen kevyen liikenteen väylä. Tie on valaistu noin yhdeksän kilometrin matkalta Ylikiimingin kirkonkylän ja Rekikylän välillä.
Sauna 2000

| Sauna 2000 |
| --- | --- |

Kehittäjä:  Moya Horror
Jakelija:  Itch.io
Suunnittelija:  Amos Sorri
Julkaistu:  TBA
Lajityyppi:  simulaattoripeli, kauhupeli
Pelimuoto:  yksinpeli
Alusta:  Microsoft Windows
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK    : 
Sauna 2000 on Moya Horrorin kehittämämä videopeli. Pelin demo-versiossa tarkoituksena on ehtiä lämmittää sauna ja saunoa ennen kuin aurinko laskee. Peli on tehty graafisesti 90-luvun videopelien tyyliin. Pelin demo-versio julkaistiin helmikuussa 2020 digitaalisen demo-kauhupeli-levyn Haunted PS1 Demo Discin mukana, jossa oli kuusitoista muuta peliä.